SET Call วอลุ่มหนาแน่นกว่า 100 ล้านหน่วย
การเคลื่อนไหวของ DW ในวันอังคารค่อนข้างไร้ทิศทาง จากการที่ตลาดยังไม่มีปัจจัยหนุนที่แน่ชัด และส่งผลให้ดัชนีเคลื่อนไหวในกรอบแคบ
13 ส.ค. 2558

บล.แมคควอรี กล่าวว่า การเคลื่อนไหวของ DW ในวันอังคารค่อนข้างไร้ทิศทาง จากการที่ตลาดยังไม่มีปัจจัยหนุนที่แน่ชัด และส่งผลให้ดัชนีเคลื่อนไหวในกรอบแคบ โดยดัชนีราคา SET50 Index ปรับตัวลงมาแตะจุดต่ำสุดที่ 918.65 และสูงสุดที่ 931.84 ส่วนทางด้านสัญญาซื้อขายล่วงหน้า S50U15 เคลื่อนไหวในกรอบ 911-920 จุด ก่อนที่จะร่วงลงแรงในช่วงที่ SET ปิดตลาดแล้วไปปิดที่ระดับ 907.70 จุด
โดยการเคลื่อนไหวดังกล่าวส่งผลให้นักลงทุนเทรด SET50 Call เป็นจำนวนมาก ตัวอย่างเช่น S5028C1509C และ S5028C1510A ซึ่งมีวอลุ่มซื้อขายรวมกว่า 130 ล้านหน่วย รวมทั้ง SET50 Put ที่มีแรงซื้อขายสลับในระหว่างวัน ทั้งนี้ ส่วนใหญ่ยังเป็นการซื้อขายระยะสั้น
ส่วนทางด้าน DW บนหุ้นรายตัว นักลงทุนให้ความสนใจ DW ในหุ้นพลังงาน และรับเหมาก่อสร้าง นอกจากนี้ บางส่วนยังให้ความสนใจใน DW หุ้นเทคโนโลยีอีกด้วย โดยมีแรงซื้อขาย Call DW ค่อนข้างหนาแน่นจากการที่หุ้นอ้างอิงปรับตัวลงมามากจากช่วงก่อนหน้านี้ ตัวอย่าง DW28 ที่ได้รับความสนใจ เช่น PTT28C1607A ITD28C1512A ซึ่งเป็นรุ่นที่มีอายุคงเหลือยาว และรวมทั้ง JAS28C1511A เป็นต้น
ขณะที่ Call DW ที่ปรับตัวขึ้นตามหุ้นอ้างอิงที่บวกสวนตลาดได้ ได้แก่ CPAL28C1510A +14.8% เทียบกับหุ้นอ้างอิงที่ปรับตัวขึ้น +3.1% SCC28C1510A +7.5% เทียบกับหุ้นอ้างอิงที่ปรับตัวขึ้น +0.8% เป็นต้น ขณะที่ Call DW หุ้นพลังงาน และธนาคารปรับตัวลงค่อนข้างมาก เช่น PTT28C1607A -2.4% เทียบกับหุ้นอ้างอิงที่ปรับตัวลง -1.6% และ KBAN28C1511A -7.7% เทียบกับหุ้นอ้างอิงที่ปรับตัวลง -1.4%
ทางด้านแรงซื้อขายสุทธินักลงทุนยังคงให้ความสนใจ DW บนหุ้นอ้างอิงเดิมๆ โดยมีแรงซื้อสุทธิใน ITD28C1512A 3.0 ล้านหน่วย TPIP28C1512A 2.0 ล้านหน่วย และ PTT28C1510A 2.0 ล้านหน่วย ตามลำดับ ส่วนแรงขายสุทธิอยู่ใน IRPC28C1509A 2.1 ล้านหน่วย และ PTTG28C1512A 1.4 ล้านหน่วย ตามลำดับ
 
ภาพรวมการซื้อขายใบสำคัญแสดงสิทธิอนุพันธ์ (DW)
มูลค่าการซื้อขายหลักทรัพย์ทั้งหมด (Total Market Turnover) 33,900.05 ล้านบาท
มูลค่าการซื้อขายใบสำคัญแสดงสิทธิอนุพันธ์(Total DW Turnover)  931.51 ล้านบาท
คิดเป็น 2.7%